סימפוניות טיפשיות

סימפוניות טיפשיות (באנגלית: Silly Symphony) היא סדרת סרטים אמריקאית, שכוללת בתוכה 75 סרטים קצרים מוזיקליים מונפשים, אשר הופקה על ידי אולפני ההנפשה של וולט דיסני במשך עשור, בין השנים 1929–1939. הסדרה הופצה במקור בביתי הקולנוע בארצות הברית, תחילה על ידי סרטי קולומביה, לאחר מכן על ידי יונייטד ארטיסטס ולבסוף על ידי RKO. הסדרה השפיעה רבות על חברת וולט דיסני ועובדיה, בעיקר בתחום ההנפשה, כאשר היא בולטת בחדשנות שלה עם טכניקולור ומצלמה רב-מישורית.

מלבד מספר מועט של סרטים, כל סרט בסדרה כולל דמויות אחרות, בשונה מסדרת הסרטים "מיקי מאוס" שהופקה באותה תקופה, בה הדמויות חוזרות על עצמן. כמו כן, חלק מסרטי הסדרה מבוססים על מעשיות, ביניהם "מנגינות אמא אווזה", "הברווזון המכוער", "שלושה חזירים קטנים", "הצרצר והנמלה" ו"הצב והארנב". רוב סרטי הסדרה זכו להצלחה רבה, כאשר שבעה מתוכם זכו בפרס אוסקר לסרט המונפש הקצר הטוב ביותר וחלקם נבחרו לשימור בארכיון הסרטים הלאומי של ארצות הברית.

בהשראת הסדרה הייתה רצועת קומיקס בשם "סימפוניות טיפשיות", אשר יצאה בין השנים 1932–1945 בהפצת King Features Syndicate, כמו כן עיבודים למספר סרטים שלה הופיעו בספר קומיקס שיצא לאור על ידי Dell Comics בין השנים 1952–1959. בנוסף יוצרו בהשראת הסרטים מוצרי מרצ'נדייז, הכוללים סיכות, בובות וצעצועים. כמו כן אטרקציות שמוקדשות לסדרת הסרטים נמצאות בפארקים ואתרי נופש של חברת וולט דיסני. הסדרה הובילה למספר חיקויים אצל החברות המתחרות של דיסני, ביניהם "לוני טונס" ו"מרי מלודיס" של Warner Bros. Cartoons, "הרמוניות שמחות" של מטרו גולדווין מאייר ו-"Swing Symphony" של סרטי יוניברסל.

לאחר סיום סדרת הסרטים, סרטיה הופצו בפורמט לצפייה ביתית, כמו VHS, בלו-ריי ו-DVD, כמו כן נהיו זמינים בשירות הסטרימינג דיסני+. חלק מסרטי הסדרה הופיעו במדיות "עולמו המופלא של דיסני" ו-"Sing Me a Story with Belle", כמו כן חלק מהדמויות שלה הופיעו ב"בית העכבר" ו"היו היה סטודיו".

 רקע 
ממוזער|270x300px|כותרת הפתיחה של הסרט ה-44 בסדרה, "הזאב הגדול והרע"
בשנות ה-20 של המאה ה-20 וולט דיסני וקרל סטאלינג עבדו בניו יורק על הסאונד לסרטים הקצרים המונפשים "הגאוצ'ו הדוהר", "ריקוד האסם" ו"שיגעון של אווירון", אשר לוקחים חלק בסדרת הסרטים "מיקי מאוס" בהפקת אולפני ההנפשה של וולט דיסני שבבעלות חברת וולט דיסני. במהלך העבודה, סטאלינג הציע רעיון להפיק סדרה של סרטי הנפשה קצרים מוזיקליים, שתשלב את טכנולוגיית הסאונד העדכנית ביותר עם סיפורים עלילתיים. בהתחלה דיסני לא נראה מעוניין, אך בהמשך החליט לשתף פעולה עם הרעיון. כשהם עבדו על הסאונד לסרט "בית האופרי", השניים גם הקליטו את הסאונד עבור הסרט "ריקוד השלדים", המשמש כראשון בסדרת סרטים זו.

על מנת למצוא חברת הפצה שתפיץ את סדרת הסרטים בארצות הברית, דיסני ואחיו, רוי דיסני, ארגנו הקרנה של הסרט "ריקוד השלדים" בתיאטרון קארתאי סירקל בלוס אנג'לס ובתיאטרון פוקס בסן פרנסיסקו ביוני 1929. סרטי קולומביה רכשו את הזכויות להפצת הסרטים, והפיצו את 26 הסרטים הראשונים בסדרה עד שנת 1932. בין הסרטים שהופקו והופצו נכללים "הטוראדור האיום", "לילה", "דג משתובב", "הברווזון המכוער" ו"חנות הציפורים". במהלך תקופה זו אב אייוורקס וסטאלינג עזבו את האולפנים בפתאומיות, דבר שגרם לעיכוב בהפקה של מספר סרטים.

בשנת 1932, לאחר שהסתיים ההסכם עם סרטי קולומביה, הסרטים החלו להיות מופצים על ידי יונייטד ארטיסטס, אשר הייתה מוכנה להפיץ אותם רק בתנאי שיהיו קשורים לסדרת הסרטים "מיקי מאוס". כתוצאה מכך, בכותרות הפתיחה של הסרטים ובכרזות הופיע המשפט "מיקי מאוס מציג סימפוניות טיפשיות". חברת הפצה זו גם הכפילה את תקציב הסרטים מ-7,500 דולר ל-15,000 דולר. זמן קצר לאחר שהחברה החלה להפיץ את הסרטים, הסדרה הפכה לפופולרית עוד יותר. בין הסרטים שהופקו והופצו באותה תקופה נכללים "רק כלבים", "פרחים ועצים", "חיפושיות מאוהבות", "שלושה חזירים קטנים", "הצרצר והנמלה", "התרנגולת הקטנה והחכמה", "הצב והארנב", "מי הרג את קוק רובין?", "שלושה חתלתולים יתומים", "אלמר הפיל", "בן הדוד מהכפר" ו"היאוואטה הקטן".

בשנת 1937 הסרטים החלו להיות מופצים על ידי RKO, אשר תפיץ את סרטי הסדרה עד סיומה בשנת 1939. הסרטים שהופקו והופצו בתקופה זו כוללים את "הטחנה הישנה", "עפעופי, מצמוצי והנהון", "עש והלהבה", "סימפוניית חצר החווה", "אמא אווזה הולכת להוליווד", "החזיר המעשי" ו"הברווזון המכוער". סרט נוסף הוא "תינוקות הים", שבשונה משאר הסרטים בסדרה הופק על ידי Harman and Ising. חברה זו הפיקה את הסרט בעקבות הסכם שנעשה איתה, מפני שהאנימטורים של דיסני עסקו בהפקת "שלגיה ושבעת הגמדים", הסרט הראשון המונפש באורך מלא. החברה הפיקה עוד שני סרטים נוספים עבור הסדרה, אך דיסני החליטו לא לרכוש אותם.

לאחר סיום סדרת הסרטים, סרטיה הופצו בפורמט לצפייה ביתית, כמו VHS, בלו-ריי ו-DVD, כמו כן נהיו זמינים בשירות הסטרימינג דיסני+. חלק מסרטי הסדרה הופיעו במדיות "עולמו המופלא של דיסני" ו-"Sing Me a Story with Belle", כמו כן חלק מהדמויות שלה הופיעו ב"בית העכבר" ו"היו היה סטודיו".

 רשימת הסרטים 
#שם הסרט בעבריתשם הסרט באנגליתבמאימוזיקהתאריך הפצה מקורי1ריקוד השלדיםThe Skeleton Danceוולט דיסניקרל סטאלינג22 באוגוסט 19292הטוראדור האיוםEl Terrible Toreador26 בספטמבר 19293זמן אביבSpringtimeאב אייוורקס24 באוקטובר 19294פעמוני הגיהנוםHell's Bells21 בנובמבר 19295הגמדים העליזיםThe Merry Dwarfsוולט דיסני19 בדצמבר 19296קיץSummerאב אייוורקס16 בינואר 19307סתיוAutumn13 בפברואר 19308קניבלים מרקדיםCannibal Capersברט גילטברט לואיס20 במרץ 19309לילהNightוולט דיסני31 ביולי 193010דג משתובבFrockling Fishברט גילט21 ביוני 193011תעלולים ארקטייםArctic Anticsאב אייוורקס או ברט גילט26 ביוני 193012חצות בחנות צעצועיםMidnight in a Toy shopוילפרד ג'קסון16 באוגוסט 193013מנגינות קופיםMonkey Melodiesברט גילט26 בספטמבר 193014חורףWinter30 באוקטובר 193015פאן שובבPlayful Pan27 בדצמבר 193016ציפורי נוצהBirds of a Feather3 בפברואר 193117מנגינות אמא אווזהMother Goose Melodiesברט לואיס, פרנק צ'רצ'יל16 באפריל 193118הצלחת הסיניתThe China Plateוילפרד ג'קסוןפרנק צ'רצ'יל23 במאי 193119הבונים העסוקיםThe Busy Beaversברט גילט30 ביוני 193120החתול בחוץThe Cat's Outוילפרד ג'קסון28 ביולי 193121מנגינות מצריותEgyptian Melodies27 באוגוסט 193122חנות השעוניםThe Clock Store28 בספטמבר 193123העכביש והזבובTh Spider And The Fly23 באוקטובר 193124ציד השועליםThe Fox Hunt20 בנובמבר 193125הברווזון המכוערThe Ugly Ducklingברט לואיס, פרנק צ'רצ'יל17 בדצמבר 193126חנות הציפוריםThe Bird Storeפרנק צ'רצ'יל16 בינואר 193227הדובים והדבוריםThe Bears and Bees15 בפברואר 193228רק כלביםJust Dogsברט גילטברט לואיס16 במאי 193229פרחים ועציםFlowers And Treesברט לואיס, פרנק צ'רצ'יל23 ביולי 193230חיפושיות מאוהבותBugs in Loveברט לואיס1 באוקטובר 193231המלך נפטוןKing Neptune15 באוקטובר 193232תינוקות ביערBabes in the Woods19 בנובמבר 193233בית המלאכה של סנטהSanta's Workshopוילפרד ג'קסוןפרנק צ'רצ'יל10 בדצמבר 193234ציפורים באביבBirds in the Springדייוויד הנדברט לואיס, פרנק צ'רצ'יל13 במרץ 193335התיבה של אבא נוחFather Noah's Arkוילפרד ג'קסוןלי הרליין8 באפריל 193336שלושה חזירים קטניםThree Little Pigsברט גילטפרנק צ'רצ'יל, קרל סטאלינג25 במאי 193337המלך קולOld King Coleדייוויד הנדברט לואיס, פרנק צ'רצ'יל29 ביולי 193338ארץ ערשLullaby Landוילפרד ג'קסוןפרנק צ'רצ'יל, לי הרליין19 באוגוסט 193339החלילן מהמליןThe Pied Piperלי הרליין16 בספטמבר 193340הלילה שלפני חג המולדThe Night Before Christmas9 בדצמבר 193341החנות הסיניתThe China Shop13 בינואר 193442הצרצר והנמלהThe Grasshopper and the Ants10 בפברואר 193443שפנים קטנים ומצחיקיםFunny Little Bunniesפרנק צ'רצ'יל, לי הרליין24 במרץ 193444הזאב הגדול והרעThe Big Bad Wolfברט גילטפרנק צ'רצ'יל14 באפריל 193445התרנגולת הקטנה והחכמהThe Wise Little Henוילפרד ג'קסוןלי הרליין3 במאי 193446העכבר המעופףThe Flying Mouseדייוויד הנדברט לואיס, פרנק צ'רצ'יל14 ביולי 193447פינגווינים מוזריםPeculiar Penguinsוילפרד ג'קסוןלי הרליין1 בספטמבר 193448אלת האביבThe Goddess of Spring3 בנובמבר 193449הצב והארנבThe Tortoise and the Hareפרנק צ'רצ'יל5 בינואר 193550מגע הזהבThe Golden Touchוולט דיסני22 במרץ 193551החתלתול השודדThe Robber Kittenדייוויד הנד20 באפריל 193552תינוקות במיםWater Babiesוילפרד ג'קסוןלי הרליין11 במאי 193553קרנבל העוגיותThe Cookie Carnivalבן שרפסטין25 במאי 193554מי הרג את קוק רובין??Who Killed Cock Robinדייוויד הנדפרנק צ'רצ'יל29 ביוני 193555ארץ המוזיקהMusic Landוילפרד ג'קסוןלי הרליין5 באוקטובר 193556שלושה חתלתולים יתומיםThree Orphan Kittensדייוויד הנדפרנק צ'רצ'יל26 באוקטובר 193557הליכת התרנגולCock o' the Walkבן שרפסטיןפרנק צ'רצ'יל, אלברט היי מאלוט30 בנובמבר 193558צעצועים שבוריםBroken Toysאלברט היי מאלוט14 בדצמבר 193559אלמר הפילElmer Elephantוילפרד ג'קסוןלי הרליין28 במרץ 193560שלושה זאבים קטניםThree Little Wolvesדייוויד הנדפרנק צ'רצ'יל18 באפריל 193661הקרב של טובי הצבToby Tortoise Returnsוילפרד ג'קסוןלי הרליין22 באוגוסט 193662שלושה מוסקטרים עיווריםThree Blind Mouseketeersדייוויד הנדאלברט היי מאלוט26 בספטמבר 193663בן הדוד מהכפרThe Country Cousinדייוויד הנד, וילפרד ג'קסוןלי הרליין31 באוקטובר 193664אמא פלוטוMother Plutoוילפרד ג'קסון14 בנובמבר 193665עוד חתלתוליםMore Kittensדייוויד הנדפרנק צ'רצ'יל19 בדצמבר 193666קפה וודלנדWoodland Caféוילפרד ג'קסוןלי הרליין13 במרץ 193767היאוואטה הקטןLittle Hiawathaדייוויד הנדאלברט היי מאלוט15 במאי 193768הטחנה הישנהThe Old Millוילפרד ג'קסוןלי הרליין5 בנובמבר 193769עפעופי, מצמוצי והנהוןWynken, Blynken and Nodגרהם הייד27 במאי 193870עש והלהבהMoth and the Flameדייוויד הנד, ברט גילט, דיק הומראלברט היי מאלוט1 באפריל 193871תינוקות היםMerbabiesרודולף איינג, ורנון סטלינגססקוט בראדלי9 בדצמבר 193872סימפוניית חצר החווהFarmyard Symphonyג'ק קאטינגלי הרליין14 באוקטובר 193873אמא אווזה הולכת להוליוודMother Goose Goes Hollywoodוילפרד ג'קסוןאדוארד פלאמב23 בדצמבר 193874החזיר המעשיThe Practical Pigדאק ריקרדפרנק צ'רצ'יל, פול סמית'24 בפברואר 193975הברווזון המכוערThe Ugly Ducklingג'ק קאטינג, קלייד ג'רונימיאלברט היי מאלוט7 באפריל 1939

 השפעה והצלחה 
ממוזער|270x300px|תמונה מתוך מצעד בדיסנילנד הונג קונג שמוקדש לסדרת הסרטים משנת 2006
בתעשיית ההנפשה, הסדרה ידועה בשימוש בה על ידי וולט דיסני כפלטפורמה להתנסות בתהליכים, טכניקות, דמויות וסיפורים על מנת לקדם את אמנות ההנפשה. היא גם סיפקה מקום להתנסות בטכניקות וטכנולוגיות, כגון טכניקולור, הנפשת אפקטים מיוחדים והצגת סיפורים דרמטיים בהנפשה, שיהיו חיוניים לתוכניות של דיסני להתחיל בסופו של דבר ליצור סרטי הנפשה עלילתיים באורך מלא. הסרט הראשון בסדרה שהופק בטכניקולור הוא "פרחים ועצים" משנת 1932 שזכה בפרס אוסקר לסרט המונפש הקצר הטוב ביותר, כאשר עד אז כל הסרטים הופקו בשחור-לבן, כשאחרון היה "חיפושיות מאוהבות".

אחד הסרטים הכי מצליחים בסדרה הוא "שלושה חזירים קטנים" שמבוסס על המעשייה "שלושת החזירונים". הסרט זכה בפרס אוסקר לסרט המונפש הקצר הטוב ביותר, והוא כולל את השיר "מי מפחד מהזאב הרע?" שזכה לגרסאות כיסוי על ידי אמנים רבים ונחשב להמנון השפל הגדול. בהשראת סרט זה הופקו ארבעה סרטי המשך - "הזאב הגדול והרע", "שלושה זאבים קטנים" ו"החזיר המעשי" שלקחו חלק בסדרת סרטים זו, ו"החזיר החסכן" שהופק עבור מועצת הסרטים הלאומית של קנדה כסרט תעמולה במלחמת העולם השנייה. בדומה לסרט, גם הסרטים "הצב והארנב" ו"שלושה חתלתולים יתומים" זכו בפרס אוסקר והופקו בהשראתם סרטי המשך. גם הסרטים "בן הדוד מהכפר", "הטחנה הישנה" ו"הברווזון המכוער" זכו בפרס האוסקר, כאשר האחרון הוא גרסה בצבע לסרט בעל אותו שם שהופץ בתחילת סדרת הסרטים בשחור-לבן. הסרטים "מי הרג את קוק רובין?" ו"אמא אווזה הולכת להוליווד" היו מועמדים לפרס, אך לא זכו. בנוסף לזכייה באוסקר, מספר סרטים נבחרו לשימור בארכיון הסרטים הלאומי של ארצות הברית.

הסרט "רק כלבים" מסמל את הופעת הסולו הראשונה של פלוטו ללא מיקי מאוס. הסרט "הצרצר והנמלה" כולל את השיר "The World Owes Me a Living", שלימים הפך להיות מזוהה עם דמותו של גופי והופיע בהפקות נוספות. הסרט "התרנגולת הקטנה והחכמה" מסמן את הופעת הבכורה של דונלד דאק.

הסדרה הובילה למספר חיקויים אצל החברות המתחרות של דיסני, ביניהם "לוני טונס" ו"מרי מלודיס" של Warner Bros. Cartoons, "הרמוניות שמחות" של מטרו גולדווין מאייר ו-"Swing Symphony" של סרטי יוניברסל.

 קישורים חיצוניים 

 סימפוניות טיפשיות, באתר The Big Cartoon DataBase

 הערות שוליים 

*
קטגוריה:סדרות סרטי אנימציה
קטגוריה:סרטי הנפשה אמריקאיים
קטגוריה:סרטים מוזיקליים אמריקאיים
קטגוריה:סרטים באנגלית
קטגוריה:דיסני: מותגים וזיכיונות